Diari Oficial de la Generalitat Valenciana


Sumari del DOGV 7548, del 15-06-2015 (2015/5621)

ACORD de 12 de juny de 2015, del Consell, pel qual s'autoritza l'aprovació de dos expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes en l'exercici 2014 i anteriors.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7548

Data del DOGV
:   15-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5621


Data del document
:   12-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 12 de juny de 2015, del Consell, pel qual s'autoritza l'aprovació de dos expedients d'enriquiment injust i la imputació, a càrrec del pressupost de la Generalitat de l'exercici 2015, de les obligacions contretes en l'exercici 2014 i anteriors. [2015/5621]  
El Consell, en la reunió del dia 12 de juny de 2015, va adoptar l'acord següent:  
La Conselleria de Presidència i Agricultura, Pesca, Alimentació i Aigua ha tramitat els dos expedients d'enriquiment injust que consten en l'annex, per obligacions contretes en l'exercici 2014 i anteriors; expedients que deriven de la necessitat d'atendre el compliment de les obligacions econòmiques de la Generalitat, ja que esta ha rebut, satisfactòriament, els respectius servicis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Presidència i Agricultura, Pesca, Alimentació i Aigua sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'estos expedients requerix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el mencionat article 106 d'esta llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, amb l'informe favorable de la Intervenció General de la Generalitat i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Primer  
Autoritzar l'aprovació pel conseller de Presidència i Agricultura, Pesca, Alimentació i Aigua dels dos expedients d'enriquiment injust que s'indiquen en l'annex, per un import total de 194.916,45 euros (cent noranta-quatre mil nou-cents setze euros i quaranta-cinc cèntims) (IVA inclòs).  
  
Segon  
Autoritzar la imputació al pressupost corrent de les obligacions contretes en l'exercici 2014 i anteriors, amb les empreses indicades en l'annex, per un import total de 194.916,45 euros (IVA inclòs).  
  
  
Tercer  
Este acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 12 de juny de 2015  
  
El conseller secretari,  
JOSÉ CÍSCAR BOLUFER  
  
  
  
ANNEX  
  
Expedient Concepte Import  
CNEN 15/0001/38 Rescabalament a favor de l'empresa Clece SA per la prestació del servici de neteja, desinfecció i desratització en els immobles PROP I i PROP II de València i PROP de Castelló, de l'1 de juny de 2014 al 19 de desembre de 2014. 45.925,89 -  
CNEN 15/0503/49 Rescabalament a favor de l'empresa UTE Construcciones y Estudios, SA/Idecon, SA per la prestació d'obres executades durant el període de garantia del contracte d'obres de regadiu per a la Comunitat de Regants d'Albatera, fase I (Alacant). 148.990,56 -